APSTIPRINĀTS

Biedrības „Latvijas Petanka Sporta federācija”

**2019. gada 30. martā biedru kopsapulcē, protokols Nr. 2**

Biedrības „Latvijas Petankas Sporta Federācijas”

**LPSF NOLIKUMS**

par attālināta režīma biedru ārkārtas sapulces rīkošanas kārtību

1. LPSF valde atbilstoši LPSF Statūtu **p. p. 6.3 un 6.4** izziņo ārkārtas LPSF biedru sapulci;
2. LPSF valde LPSF biedriem piedāvā ārkārtas LPSF biedru sapulci rīkot attālinātā režīmā;
3. LPSF valde uzdod LPSF biedriem konkrētā datumā, 48 stundu laikā balsot par p.2. ietverto piedāvājumu, nosūtot e-pastu ar savu viedokli uz petanquelv@inbox.lv ;
4. Ja **visi** biedri par p.2 nobalso pozitīvi, tad tiek pieņemta p.1. un p.2 izteiktā ārkārtas LPSF biedru sapulces sasaukšanas dienas kārtība. Ja kaut viens LPSF biedrs ir pret , tad izsludinātajai LPSF biedru **sapulcei jānorisinās klātienē**.
5. Ja LPSF biedri pieņem lēmumu konkrētos dienas kārtības jautājumus (p.1) izskatīt attālinātā LPSF biedru sapulces režīmā, tad:
	1. 24 stundu laikā no LPSF valdes paziņojuma brīža (e-pasta sūtījuma dati), kad pasludināts biedru lēmums rīkot ārkārtas LPSF biedru sapulci attālinātā režīmā, LPSF biedriem jāraksta uz e-pastu petanquelv@inbox.lv informācija ar saviem pamatotiem viedokļiem par izskatāmajiem jautājumiem (p.1);
	2. LPSF valde, pēc iepriekšējā lēmuma izpildes, 12 stundās apkopo iesūtītos priekšlikumus (p.5.1.) un tālāk nosūta (e-pasts) atsevišķos priekšlikumus biedriem izvērtēšanai.
	3. Biedri balso par katru priekšlikumu (p.5.2.) atsevišķi un 24 stundu laikā (pēc e-pasta sūtījuma saņemšanas) nosūta savas atbildes uz petanquelv@inbox.lv .
	4. Lēmums par izsūtīto priekšlikumu (p.5.3.) iekļaušanu dienas kārtības dokumentos tiek pieņemts ar LPSF biedru balsu vairākumu.
	5. Ja balsojumā priekšlikuma (p.5.3.) vērtējums dalās 50% uz 50% vai arī ar zemāku procentu likmi, tad tas bez diskusijām tiek atmests;
	6. LPSF valde 12 stundās pēc LPSF biedru balsojuma (p.5.4) apkopo balsojuma rezultātus, sagatavo noslēguma dokumentu un nosūta biedriem apstiprināšanai. Šajā situācijā labojumi vairs nav pieļaujami.
	7. Balsojumam (p.5.6.) atvēlētas 24 stundas un dokuments tiek apstiprināts ar balsu vairākumu vai arī negatīva balsojuma gadījumā noraidīts.